chhatramani/nepal_legal_regulations_corpus_np huggingface dataset:
राप्तीदून विकास क्षेत्रको जमीनको (बिक्री वितरण) व्यवस्था नियमहरु २०२४ (Rapti Valley Development Area Land (Sale Distribution) Management Rules, 1967)

(२) उपनियम (१) बमोजिम जफत भएको जग्गा बिक्री वितरणमा पाउने व्यक्तिलाई कमिशनले जग्गाको पूर्जा दिनेछ । ५. जग्गाको मोल र शर्त तोक्ने: (१) नियम ४ बमोजिम पूर्जा प्राप्त गर्ने व्यक्ति वा परिवारलाई बिगाहा एकको रु. ३५ । - पैंतीसको दरले कमिशनले जग्गा बिक्री वितरण गरिनेछ र त्यसरी बिक्री वितरण गर्दा उपनियम (२) बमोजिमको म्यादमा किस्ता नबुझाएमा त्यस्तो जग्गा नेपाल सरकार लाग्नेछ भनी शर्त समेत गराउनेछ । (२) जग्गा प्राप्त गर्ने व्यक्ति वा परिवारले उपनियम (१) बमोजिमको मोल तीन वर्षमा तीन बराबर किस्तामा प्रत्येक वर्षको आषाढ मसान्तमा स्थानीय माल अड्डामा बुझाउनु पर्छ । ६. किस्ता नबुझाएमा जग्गा नेपाल सरकारको हुने: (१) कुनै व्यक्ति वा परिवारले प्राप्त गरेको जग्गाको नियम ५ को उपनियम (२) बमोजिम तोकिएको समयमा किस्ता नबुझाएमा त्यस्तो जग्गा नेपाल सरकार लाग्नेछ र सो जग्गा ऐन बमोजिम बिक्री वितरण गरिनेछ । ७. जग्गा दर्ता गर्ने: (१) कमिशनले बिक्री वितरणमा जग्गा पाउने व्यक्तिको नाउँमा जग्गा दर्ता गर्न स्थानीय माल अड्डालाई आदेश दिनु पर्छ । (२) उपनियम (१) बमोजिमको आदेश प्राप्त भएपछि माल अड्डाले जग्गावालाको हैसियतले निजको नाममा अनुसूची-३ बमोजिमको ढाँचामा सो जग्गा दर्ता गर्नु पर्नेछ र त्यसको एक प्रति नक्कल सम्बन्धित जग्गावालालाई दिनु पर्छ । ८. अड्डा तोक्ने: ऐनको दफा १७ को प्रयोजनको लागि अड्डामा माल अड्डालाई तोकिएको छ । ९. खारेजी: प्रादेशिक विकास योजना (राप्तीदुनको जमीन वितरण) नियम, २०१३ खारेज गरिएको छ । अनुसूची-१ । (नियम ३(१) सँग सम्बन्धित) । राप्तीदुन जग्गा बिक्री वितरण कमिशनबाट जारी गरिएको सूचना । पहिलो संशोधनद्वारा संशोधित । प्रादेशिक विकास योजना (राप्तीदुनको जमीन वितरण) नियम, २०१३ र २०२० साल पौष १९ गते रोज ६ का मितिदेखि साविकको कमिशनको आदेश बमोजिम बिक्री वितरणमा जग्गा प्राप्त नगरी पूर्जासम्म पाएका सो नियम वा आदेश बमोजिम जग्गा बिक्री वितरणमा नपाई त्यसै जग्गामा बसोबास गरी भोग गरिएका सबै व्यक्तिहरूले यसैसाथ संलग्न अनुसूची-२ बमोजिमको ढाँचामा यो सूचना जारी भएको ६० (साठी) दिनभित्र सबै कुरा खोली यस कमिशनको कार्यालयमा फाँटवारी दाखिल गर्न सूचित गरिएको छ । फाँटवारी दाखिल नगर्नेको सम्बन्धमा ऐन बमोजिम कारबाई हुनेछ । अड्डाको छाप: ( ) । मिति:- । राप्तीदुन जग्गा बिक्री वितरण कमिशन । अनुसूची-२ । (नियम ३(२) सँग सम्बन्धित) । (क) । प्रादेशिक विकास योजना (राप्तीदुनको जमीन वितरण) नियम, २०१३ अन्तर्गत कुनै एउटै जग्गा एक वा एक भन्दा बढी व्यक्ति वा परिवारले पाएको त्यस्तो जग्गा पाउनेले भर्नु पर्ने:- । श्री राप्तीदुन विकास क्षेत्रको जग्गा । बिक्री वितरण कमिशन । विषय:- जग्गाको वितरण । महोदय, । मैले/हामीले प्रादेशिक विकास योजना (राप्तीदुनको जमीन वितरण) नियम, २०१३ अन्तर्गत मितिमा पाएको जग्गाको वितरण निम्नलिखित अनुसार खुलाई पेश गरेको छु/का छौं । झुट्टा ठहरे कानून बमोजिम बुझाउँला । (क) जग्गावालाको नाम, थर, वतन:- । (ख) जग्गा पाएको साल मिति:- । (ग) जग्गा रहेको जिल्ला तथा गाउँ विकास समिति वा नगरपालिका र वडा:- । (घ) जग्गाको क्षेत्रफल, बिगाहा र चार किल्ला (कित्ता नम्बर भए त्यसको नम्बर):- । (ङ) जग्गा भोग गरी आएको वा भोग नपाएको:- । (च) जग्गा भोग गर्न व्यक्तिको परिवार संख्या:- । (छ) जग्गा माल दर्ता भएको छ वा छैन:- ।
राप्तीदून विकास क्षेत्रको जमीनको (बिक्री वितरण) व्यवस्था नियमहरु २०२४ (Rapti Valley Development Area Land (Sale Distribution) Management Rules, 1967)

(ख) जग्गा पाएको साल मिति:- । (ग) जग्गा रहेको जिल्ला तथा गाउँ विकास समिति वा नगरपालिका र वडा:- । (घ) जग्गाको क्षेत्रफल, बिगाहा र चार किल्ला (कित्ता नम्बर भए त्यसको नम्बर):- । (ङ) जग्गा भोग गरी आएको वा भोग नपाएको:- । (च) जग्गा भोग गर्न व्यक्तिको परिवार संख्या:- । (छ) जग्गा माल दर्ता भएको छ वा छैन:- । (ज) हाल जग्गा भोग गर्ने व्यक्तिको नाम:- । (झ) जग्गा दर्ता भएको भए मालपोतको दर:- । (ञ) जग्गाको मोल बुझाएको वा नबुझाएको:- । (ट) मोल बुझाएका जग्गा प्राप्त गरे वा नगरेको:- । (ठ) मोल बुझाएको भए कति बुझाएको:- । (ड) मोही लागेको वा नलागेको:- । (ढ) अरू कुनै खुलाउनु पर्ने कुराहरू:- । मिति:- । फाँटवारी पेश गर्ने व्यक्तिको, । सहीछाप र ठेगाना । (ख) । २०२० साल पौष १९ गते देखि ६ का मितिदेखि कमिशनको आदेश बमोजिम जग्गा पाउनेले भर्नु पर्ने:- । श्री रासीदोन विकास क्षेत्रको । जग्गा बिक्री वितरण कमिशन । विषय: जग्गाको विवरण । महोदय, । मैले/हामीले २०२० साल पौष १९ गते रोज ६ का मितिदेखि कमिशनको आदेश बमोजिम पाएको जग्गाको विवरण निम्न लिखित अनुसार खुलाई पेश गरेको/का छु/छौं झुठा ठहरे कानून बमोजिम बुझाउँला । (क) जग्गावालाको नाम, थर, वतन:- । (ख) जग्गा पाएको साल मिति:- । (ग) जग्गा रहेको जिल्ला, गाउँ विकास समिति वा नगरपालिका र वडा:- । (घ) जग्गाको कित्ता नम्बर, क्षेत्रफल, बिगाहा र चार किल्ला:- । (ङ) जग्गा भोग गरिएएको वा भोग्न नपाएको:- । (च) जग्गा भोग गर्ने व्यक्तिको परिवार संख्या:- । (छ) जग्गा मालमा दर्ता भएको छ वा छैन:- । (ज) हाल जग्गा भोग गर्ने व्यक्तिको नाम:- । (झ) जग्गा दर्ता भएको भए मालपोतको दर:- । (ञ) जग्गाको माल बुझाएको वा नबुझाएको:- । (ट) मोल बुझाएको भए कति बुझाएको:- । (ठ) मोल बुझाई जग्गा प्राप्त गरे वा नगरेको:- । (ड) मोही लागेको वा नलागेको:- । (ढ) अरू कुनै खुलाउनु पर्ने:- । मिति:- । फाँटवारी पेश गर्ने व्यक्तिको, । सहीछाप र ठेगाना:- । (ग) । प्रादेशिक विकास योजना (रासीदोनको जमीन वितरण) नियम, २०१३ वा यस भन्दा अघि गठन भएका (२०२० साल पौष १९ गते रोज ६ देखिका) कमिशनको आदेश बमोजिम जग्गा पाएको नभै त्यसै जग्गामा बसोबास गरी भोग गरिएएको व्यक्तिले भर्नु पर्ने:- । श्री रासीदोन विकास क्षेत्रको जग्गा । बिक्री वितरण कमिशन । विषय:- जग्गाको वितरण । महोदय, । मैले/हामीले प्रादेशिक विकास योजना (रासीदोनको जमीन वितरण) नियम, २०१३ वा यस भन्दा अघि गठन भएका कमिशनको आदेश विना जग्गामा त्यसै बसोबास गरी भोग गरिएएको जग्गाको विवरण निम्न लिखितानुसार खुलाई पेश गरेको/का छु/छौं । झुठा ठहरे कानून बमोजिम बुझाउँला । (क) जग्गा भोग गर्ने व्यक्तिको नाम, थर, वतन:- । (ख) जग्गा भोग गरिएएको साल मिति:- । (ग) जग्गा रहेको जिल्ला, गाउँ विकास समिति वा नगरपालिका र वडा:- । (घ) जग्गाको क्षेत्रफल बिगाहा र चार किल्ला:- । (ङ) जग्गा भोग गर्ने व्यक्तिको परिवार संख्या:- । (च) अर्काको नामको जग्गा भोग गरिरहेको भए साविक जग्गावालासँग के कुन शर्तमा वा कसरी लिएको सो, र कित्ता नम्बर तथा माल दर्ता नम्बर कति हो:- । (छ) साविक जग्गावाला भए, निजको नाम, थर, वतन:- । (ज) दरखास्तवालाका वा निजको परिवारको अन्त जग्गा छ वा छैन ? भए कहाँ कति छ:- । (झ) जग्गामा मोही लागेको वा नलागेको:- । (ञ) अरू कुनै खुलाउनु पर्ने कुराहरू:- । मिति:- । फाँटवारी पेश गर्ने व्यक्तिको, । सहीछाप र ठेगाना ।
राष्ट्र ऋण नियमावली २०५९ (National Debt Regulation, 2002)

राष्ट्र ऋण नियमावली, २०५९ । नेपाल राजपत्रमा प्रकाशित मिति । २०५९ । १० । २३ । संशोधन । १. राष्ट्र ऋण (पहिलो संशोधन) नियमावली, २०६१ २०६१ । ९ । २६ । २. राष्ट्र ऋण (दोस्रो संशोधन) नियमावली, २०६७ २०६७ । १२ । १७ । ३. राष्ट्र ऋण (तेस्रो संशोधन) नियमावली, २०७० २०७० । १ । ३० । राष्ट्र ऋण ऐन, २०४९ को दफा २० ले दिएको अधिकार प्रयोग गरी नेपाल सरकारले नेपाल राष्ट्र बैङ्कको राय लिई देहायका नियमहरु बनाएको छ । १. संक्षिप्त नाम र प्रारम्भ: (१) यी नियमहरूको नाम "राष्ट्र ऋण नियमावली, २०५९" रहेको छ । (२) यो नियमावली तुरुन्त प्रारम्भ हुनेछ । २. परिभाषा: विषय वा प्रसङ्गले अर्को अर्थ नलागेमा यस नियमावली,– । (क) "ऐन" भन्नाले राष्ट्र ऋण ऐन, २०४९ सम्झनु पर्छ । दोस्रो संशोधनद्वारा संशोधित । (ख) "विभाग" भन्नाले बैङ्कको राष्ट्र ऋण व्यवस्थापन विभाग सम्झनु पर्छ । (ग) "ऋणपत्रको मुख्य भाग" भन्नाले ऋणपत्रको नाम, ऋणपत्रको क्रम संख्या, ऋणपत्रमा उल्लेख भएको मूल्य, ऋणपत्रको ब्याज प्रतिशत, ब्याज भुक्तानी दिने अङ्क, धनीको दस्तखत, ऋणपत्र प्रमाणित गर्ने अधिकारीको दस्तखत तथा छाप, ऋणपत्र, दरपीठ गर्ने वा भुक्तानी पाउने धनीको नाम लेखिएको वा नामसारी भएको कुरा उल्लेख भएको ऋणपत्र वा त्यसको कुनै अंश सम्झनु पर्छ । (घ) "समिति" भन्नाले नियम १७ को उपनियम (१) बमोजिम गठन भएको खुला बजार सञ्चालन समिति सम्झनु पर्छ । दोस्रो संशोधनद्वारा थप । (ङ) "धनीको दस्तखत" भन्नाले सरकारी कार्यालय वा सङ्गठित संस्था धनी भएको अवस्थामा त्यस्तो कार्यालय वा सङ्गठित संस्थाको अधिकार प्राप्त अधिकारीको दस्तखत र त्यस्तो कार्यालय वा संस्थाको छाप समेत सम्झनु पर्छ । ३. ऋणपत्र र ब्याज भुक्तानी पूर्जाको ढाँचा: (१) ऐन बमोजिम निष्काशन गरिने देहायका ऋणपत्र र सो ऋणपत्रको ब्याज भुक्तानी पूर्जाको ढाँचा देहायका अनुसूचीमा उल्लेख भए बमोजिम हुनेछः– । (क) स्टक: । (१) विकास ऋणपत्र अनुसूची-१ । (२) विकास ऋणपत्रको ब्याज भुक्तानी पूर्जा अनुसूची-१(क) । (३) राष्ट्र बचतपत्र अनुसूची-२ । (४) राष्ट्र बचतपत्रको ब्याज भुक्तानी पूर्जा अनुसूची-२(क) । (५) नागरिक बचतपत्र अनुसूची-३ । (६) नागरिक बचतपत्रको ब्याज भुक्तानी पूर्जा अनुसूची-३(क) । (७) विशेष ऋणपत्र अनुसूची-४ । (८) विशेष ऋणपत्रको ब्याज भुक्तानी पूर्जा अनुसूची-४(क) । (ख) प्रमिशरी नोट: । (१) विकास ऋणपत्र अनुसूची-५ । (२) विकास ऋणपत्रको ब्याज भुक्तानी पूर्जा अनुसूची-५(क) । (३) राष्ट्र बचतपत्र अनुसूची-६ । (४) राष्ट्र बचतपत्रको ब्याज भुक्तानी पूर्जा अनुसूची-६(क) । (५) नागरिक बचतपत्र अनुसूची-७ । (६) नागरिक बचतपत्रको ब्याज भुक्तानी पूर्जा अनुसूची-७(क) । (७) विशेष ऋणपत्र अनुसूची-८ । (८) विशेष ऋणपत्रको ब्याज भुक्तानी पूर्जा अनुसूची-८(क) । (९) बट्टा (डिस्काउन्ट) मूल्यमा बिक्री हुने ट्रेजरी बिल अनुसूची-९ । (१०) निश्चित ब्याजदर तोकी बिक्री हुने ट्रेजरी बिल अनुसूची-१० । (ग) बियरर बण्ड अनुसूची-११ । (घ) प्राइज बण्ड अनुसूची-१२ । (२) उपनियम (१) मा उल्लेख गरिए बाहेक अन्य ऋणपत्रको ढाँचा बैङ्कले समय समयमा तोके बमोजिम हुनेछ । (३) ऋणपत्रको प्रमाणपत्र र ब्याज भुक्तानी पूर्जाको आकार, रङ्ग तथा आवश्यक सुरक्षणका उपायहरु बैङ्कले समय समयमा तोके बमोजिम हुनेछ ।
राष्ट्र ऋण नियमावली २०५९ (National Debt Regulation, 2002)

(ग) बियरर बण्ड अनुसूची-११ । (घ) प्राइज बण्ड अनुसूची-१२ । (२) उपनियम (१) मा उल्लेख गरिए बाहेक अन्य ऋणपत्रको ढाँचा बैङ्कले समय समयमा तोके बमोजिम हुनेछ । (३) ऋणपत्रको प्रमाणपत्र र ब्याज भुक्तानी पूर्जाको आकार, रङ्ग तथा आवश्यक सुरक्षणका उपायहरु बैङ्कले समय समयमा तोके बमोजिम हुनेछ । ४. ऋणपत्र निष्काशन गर्ने कार्यविधि: (१) नेपाल सरकारले ऋणपत्र निष्काशन गरी आन्तरिक ऋण उठाउन आवश्यक देखेमा त्यसरी उठाइने कुल ऋण रकम, ऋणपत्रको साँवा भुक्तानी अवधि, ब्याजदर, ब्याज भुक्तानी अवधि र सो सम्बन्धी अन्य आवश्यक शर्तहरु समेत तोकी त्यस्तो ऋणपत्र बिक्री गर्ने प्रयोजनको लागि निष्काशन गर्न बैङ्कलाई स्वीकृति दिएमा बैङ्कले आवश्यकता अनुसार सूचना प्रकाशन वा प्रसारण गरी त्यस्तो ऋणपत्र निष्काशन गर्नेछ । (२) उपनियम (१) बमोजिम सूचना प्रकाशन वा प्रसारण भएपछि ऋणपत्र खरीद गर्न चाहने व्यक्ति, फर्म, कम्पनी वा संस्थाले सो सूचनामा तोकिएको अवधिभित्र आफूले खरीद गर्न चाहेको ऋणपत्रको रकम बुझाएको बैङ्क भौचर संलग्न राखी अनुसूची-१३ बमोजिमको ढाँचामा विभाग समक्ष निवेदन दिनु पर्नेछ । (३) ऋणपत्र निष्काशन सम्बन्धी अन्य कार्यविधि समितिको सिफारिसमा समय समयमा बैङ्कले तोके बमोजिम हुनेछ । ५. ऋणपत्र खरीद गर्न पाउने सीमा: (१) बैङ्कले ऋणपत्र निष्काशन गर्दा ऋणपत्र खरीद गर्न पाउने देहायको सीमाको अधीनमा रही ऋणपत्र निष्काशन गर्नेछः– । (क) विकास ऋणपत्रको हकमा घटीमा दोस्रो संशोधनद्वारा संशोधित । पचास हजार रुपैयाँ र बढीमा कुल निष्काशित रकमको सीमामा नबढाई दोस्रो संशोधनद्वारा संशोधित । पचास हजार रुपैयाँले भाग गर्दा निशेष भाग जाने अङ्कमा । (ख) राष्ट्र बचतपत्र र नागरिक बचतपत्रको हकमा घटीमा दोस्रो संशोधनद्वारा संशोधित । दश हजार रुपैयाँ र बढीमा कुल निष्काशित रकमको सीमामा नबढाई दोस्रो संशोधनद्वारा संशोधित । दश हजार रुपैयाँले भाग गर्दा निशेष भाग जाने अङ्कमा । (ग) विशेष ऋणपत्र र बैङ्कले नेपाल सरकारको स्वीकृति लिई ऋणपत्र भनी तोकिदिएको अन्य कुनै ऋणपत्रको हकमा समितिले तोकि दिएको अङ्कमा । (घ) ट्रेजरी बिलको हकमा दोस्रो संशोधनद्वारा संशोधित । पचास हजार रुपैयाँ र बढीमा कुल निष्काशित रकमको सीमामा नबढाई दोस्रो संशोधनद्वारा संशोधित । पचास हजार रुपैयाँले भाग गर्दा निशेष भाग जाने अङ्कमा वा समितिले तोकेको अङ्कमा । (२) उपनियम (१) मा जुनसुकै कुरा लेखिएको भए तापनि बैङ्कले नेपाल सरकारको स्वीकृति लिई ऋणपत्र खरीद गर्न पाउने रकमको सीमामा हेरफेर गर्न सक्नेछ । (३) कुनै व्यक्ति, फर्म, दोस्रो संशोधनद्वारा संशोधित । कम्पनी, सरकारी कार्यालय वा सङ्गठित संस्थाले ऋणपत्र खरीद गर्नको लागि जम्मा गरेको रकमभन्दा कम्ती रकमको ऋणपत्र पाएमा वा कुनै ऋणपत्र नै नपाएमा निजले फिर्ता पाउनु पर्ने रकम ऋणपत्र निष्काशन भएको मितिले पहिलो संशोधनद्वारा संशोधित । पन्ध्र दिनभित्र फिर्ता गर्नु पर्नेछ । यसरी फिर्ता गरिने रकममा ब्याज दिइने छैन । ६. ऋणपत्रको नामसारी गर्ने तरिका: (१) स्टक ऋणपत्रको नामसारी गर्न विभाग समक्ष निवेदन पर्न आएमा विभागले त्यस्ता ऋणपत्र लिने दिने दुवैलाई सनाखत गराई नामसारी वापत प्रति प्रमाणपत्र एक सय रुपैयाँ दस्तुर लिई बैङ्कले खातामा सो स्टक ऋणपत्र लिने व्यक्तिको नाम दर्ता गरी नामसारी गरिदिनेछ ।
राष्ट्र ऋण नियमावली २०५९ (National Debt Regulation, 2002)

६. ऋणपत्रको नामसारी गर्ने तरिका: (१) स्टक ऋणपत्रको नामसारी गर्न विभाग समक्ष निवेदन पर्न आएमा विभागले त्यस्ता ऋणपत्र लिने दिने दुवैलाई सनाखत गराई नामसारी वापत प्रति प्रमाणपत्र एक सय रुपैयाँ दस्तुर लिई बैङ्कले खातामा सो स्टक ऋणपत्र लिने व्यक्तिको नाम दर्ता गरी नामसारी गरिदिनेछ । तर फर्म, कम्पनी वा संस्थाले स्टक ऋणपत्र लिने दिने भएमा त्यस्तो फर्म, कम्पनी वा संस्थाको धनी वा आधिकारिक प्रतिनिधिबाट सनाखत गराई स्टकको नामसारी गर्न सकिनेछ । (२) प्रमिशरी नोट नामसारी गर्नु पर्दा लिने दिने दुवैले प्रमिशरी नोटको प्रमाणपत्रमा तोकिएको स्थानमा आफ्नो नाम, ठेगाना, नागरिकताको प्रमाणपत्र वा परिचय खुल्ने प्रमाणपत्रको नम्बर र मिति स्पष्ट रुपमा उल्लेख गरी दस्तखत गरिदिएमा सो प्रमिशरी नोट नामसारी भएको मानिनेछ । ७. ऋणपत्रको साँवा भुक्तानी दिइने तरिका: दोस्रो संशोधनद्वारा संशोधित । (१) स्टक वा प्रमिशरी नोट ऋणपत्रको साँवाको भुक्तानी अवधि पूरा भएपछि धनीले बैङ्कको कार्यालय, इजाजतपत्र प्राप्त बैङ्क वा वित्तीय संस्था वा बजार निर्मातामा ऋणपत्र प्रस्तुत गरी सो ऋणपत्रको पृष्ठ भागमा साँवा भुक्तानी प्राप्त गरेको दस्तखत गरेपछि साँवाको भुक्तानी गरिनेछ । तर इजाजतपत्र प्राप्त बैङ्क वा वित्तीय संस्था वा बजार निर्मातामा धितोमा राखिएका ऋणपत्रको साँवा ब्याज भुक्तानी त्यस्तो ऋणपत्र धितोमा राखिएको कागजातको आधारमा सम्बन्धित बैङ्क, वित्तीय संस्था वा बजार निर्मातालाई दिनु पर्नेछ । (२) बियरर बण्ड र प्राइज बण्डको साँवाको भुक्तानी अवधि पूरा भएपछि सो बियरर बण्ड र प्राइज बण्ड बैङ्क समक्ष प्रस्तुत गर्ने वाहकलाई सो बण्डको साँवा भुक्तानी दिनुपर्नेछ । ८. ऋणपत्रको ब्याज भुक्तानी दिइने तरिका: (१) स्टक वा प्रमिशरी नोट ऋणपत्रको ब्याज भुक्तानी विधि सोही ऋणपत्रको ब्याज भुक्तानी पूर्जा उल्लेख भए बमोजिम हुनेछ । (२) बियरर बण्ड र प्राइज बण्डको ब्याजको भुक्तानी बैङ्कले समय समयमा तोके बमोजिम हुनेछ । पहिलो संशोधनद्वारा थप । ८क. छुट्टै खातामा रकम जम्मा गर्ने: (१) ऐनको दफा १० बमोजिमको कार्यविधि पूरा गर्दा पनि कुनै धनीले ऋणपत्रको साँवा ब्याज भुक्तानी लिन नआएमा बैङ्कले त्यस्तो साँवा ब्याज रकम एउटा छुट्टै खाता खोली जम्मा गर्नेछ । (२) उपनियम (१) बमोजिमको खातामा जम्मा भएको आट्नो रकम भुक्तानी लिन सबुद सहित सम्बन्धित धनीले बैङ्क समक्ष निवेदन गरेमा बैङ्कले सो रकम निजलाई भुक्तानी गर्नुपर्नेछ । ९. ऋणपत्रको प्रतिलिपि दिने: दोस्रो संशोधनद्वारा संशोधित । (१) ऋणपत्र च्यात्तिएमा, नबुझिने भएमा वा झुतिएमा, चोरिएमा, हराएमा, वा कुनै किसिमले नष्ट भएमा सम्बन्धित धनीले सिधै विभागमा वा बैङ्कको कुनै कार्यालय वा इजाजतपत्र प्राप्त बैङ्क वा वित्तीय संस्था वा बजार निर्माता मार्फत विभागमा प्रमाणपत्रको प्रतिलिपि वापत प्रति ऋणपत्रको दुई सय रुपैयाँ दस्तुर सहित देहायको विवरण खुलाई निवेदन दिनु पर्नेछः- । (क) ऋणपत्र धनीको नाम, । (ख) ऋणपत्रको नाम, क्रमसंख्या र रकम, । (ग) पछिल्लो पटक व्याज भुक्तानी लिएको मिति र स्थान, । (घ) अरुलाई दरपीठ गरी नामसारी नगरेको वा कुनै संस्थामा धितो नराखेको भनी गरेको कबुलियत, । (ङ) हराएको, चोरिएको वा नष्ट भएको व्यहोरा प्रमाणित हुने प्रहरी कार्यालयको पत्र, र ।
राष्ट्र ऋण नियमावली २०५९ (National Debt Regulation, 2002)

(क) ऋणपत्र धनीको नाम, । (ख) ऋणपत्रको नाम, क्रमसंख्या र रकम, । (ग) पछिल्लो पटक व्याज भुक्तानी लिएको मिति र स्थान, । (घ) अरुलाई दरपीठ गरी नामसारी नगरेको वा कुनै संस्थामा धितो नराखेको भनी गरेको कबुलियत, । (ङ) हराएको, चोरिएको वा नष्ट भएको व्यहोरा प्रमाणित हुने प्रहरी कार्यालयको पत्र, र । (च) नबुझिने भएको वा झुतिएको वा च्यात्तिएको भए सो को बाँकी रहेको सबै भाग समावेश भएको ऋणपत्र । (२) उपनियम (१) बमोजिम निवेदन पर्न आएमा विभागले पहिलो संशोधनद्वारा थप । प्रत्येक तीन महिना एकपटक सो अवधिभित्र परेका सबै निवेदन समावेश गरी राष्ट्रिय स्तरको दैनिक पत्रिकामा त्यस्तो ऋणपत्रको सम्बन्धमा पूरा विवरण खोली कसैको हक लाग्ने रहेछ भने उजुरी गर्न पैंतीस दिनको म्याद दिई सूचना प्रकाशन गर्नु पर्नेछ । पहिलो संशोधनद्वारा थप । तर कुनै धनीले सूचना प्रकाशन गर्दा लाग्ने सम्पूर्ण खर्च आफैले व्यहोर्न मन्जुर गरेमा बैङ्कले तीन महिना अगाडि पनि सूचना प्रकाशन गर्न सक्नेछ । पहिलो संशोधनद्वारा थप । (२क) उपनियम (२) बमोजिम सूचना प्रकाशन गर्ने प्रयोजनको लागि धनीले देहायबमोजिमको रकम बैङ्कमा बुझाउनु पर्नेछः- । (क) बीस हजार रुपैयाँसम्मको ऋणपत्रको लागि दोस्रो संशोधनद्वारा संशोधित । दुई सय रुपैयाँ, । (ख) बीस हजार रुपैयाँभन्दा माथि पचास हजार रुपैयाँसम्मको ऋणपत्रको लागि दोस्रो संशोधनद्वारा संशोधित । एक हजार पाँचसय रुपैयाँ, । (ग) पचास हजार रुपैयाँभन्दा माथि एक लाख रुपैयाँसम्मको ऋणपत्रको लागि दोस्रो संशोधनद्वारा संशोधित । तीन हजार रुपैयाँ, । (घ) एक लाख रुपैयाँभन्दा माथि पाँच लाख रुपैयाँसम्मको ऋणपत्रको लागि दोस्रो संशोधनद्वारा संशोधित । छ हजार रुपैयाँ, । (ङ) पाँच लाख रुपैयाँदेखि माथि जतिसुकै रुपैयाँको ऋणपत्र भए तापनि पन्ध्र हजार रुपैयाँ । पहिलो संशोधनद्वारा थप । (२ख) उपनियम (२क) मा जुनसुकै कुरा लेखिएको भए तापनि उपनियम (२) बमोजिम सूचना प्रकाशन गर्न लाग्ने सम्पूर्ण खर्च धनीले व्यहोर्ने भएमा निजले उपनियम (२क) बमोजिम लाग्ने रकम बैङ्कमा बुझाउनु पर्ने छैन । (३) उपनियम (२) बमोजिम सूचना प्रकाशन भएको मितिले पैंतीस दिनभित्र कसैको उजुरी पर्न नआएमा विभागले निवेदकलाई सो अवधि समाप्त भएको मितिले दोस्रो संशोधनद्वारा संशोधित । एक सय असी दिनको अवधि व्यतित भइसकेपछि त्यस्तो ऋणपत्रको प्रमाणित प्रतिलिपि दिनुपर्नेछ । तर,- । (क) एक वर्षभन्दा कम अवधिको ट्रेजरी बिलको हकमा पैंतीस दिनभित्र कसैको उजुरी पर्न नआएमा निवेदकलाई ट्रेजरी बिलको भुक्तानी अवधि व्यतित भएको एक महिनाभित्र आवश्यक कबुलियत गराई त्यस्तो ट्रेजरी बिलको प्रमाणित प्रतिलिपि दिनुपर्नेछ । (ख) स्टक ऋणपत्रको हकमा विभागले आवश्यक जाँचबुझ गरी मनासिव देखेमा कबुलियत गराई त्यस्तो स्टक ऋणपत्रको प्रमाणित प्रतिलिपि एक महिनाभित्र दिन सक्नेछ । (४) यस नियममा अन्यत्र जुनसुकै कुरा लेखिएको भए तापनि देहायको अवस्थामा प्रमिशरी नोटको धनीले सो प्रमिशरी नोटको प्रतिलिपि पाउन प्रति प्रमाणपत्रको प्रतिलिपि वापत लाग्ने दोस्रो संशोधनद्वारा संशोधित । दुई सय रुपैयाँ दस्तुर सहित विभाग समक्ष निवेदन दिएमा विभागले निजलाई त्यस्तो प्रमिशरी नोटको प्रतिलिपि दिनु पर्नेछः- । (क) प्रमिशरी नोटमा दरपीठ गरिदिने ठाउँ बाँकी नरहेमा, वा । (ख) दरपीठ दोस्रो संशोधनद्वारा संशोधित । अस्पष्ट वा नबुझिने भई भुक्तानी पाउनेको नाम स्पष्ट नभएमा ।
राष्ट्र ऋण नियमावली २०५९ (National Debt Regulation, 2002)

दुई सय रुपैयाँ दस्तुर सहित विभाग समक्ष निवेदन दिएमा विभागले निजलाई त्यस्तो प्रमिशरी नोटको प्रतिलिपि दिनु पर्नेछः- । (क) प्रमिशरी नोटमा दरपीठ गरिदिने ठाउँ बाँकी नरहेमा, वा । (ख) दरपीठ दोस्रो संशोधनद्वारा संशोधित । अस्पष्ट वा नबुझिने भई भुक्तानी पाउनेको नाम स्पष्ट नभएमा । १०. ऋणपत्र परिवर्तन, खण्डीकरण वा एकीकरण गर्ने: ऐनको दफा १७ बमोजिम धनीले आफ्नो साविकको ऋणपत्रलाई एक आपसमा परिणत गर्न, त्यसको खण्डीकरण गर्न वा एकीकरण गर्नको लागि विभाग समक्ष निवेदन दिएमा विभागले प्रति प्रमाणपत्र दोस्रो संशोधनद्वारा संशोधित । दुई सय रुपैयाँ दस्तुर र त्यस्तो ऋणपत्रसँग सम्बन्धित सक्कल प्रमाणपत्र तथा कागजातहरु लिई आवश्यक जाँचबुझ गरी उपयुक्त देखेमा त्यस्तो ऋणपत्रलाई एक आपसमा परिणत, खण्डीकरण वा एकीकरण गरिदिन सक्नेछ । ११. ऋणपत्र प्रमाणीकरण गर्ने: धनीले आफूले खरिद गरेका ऋणपत्रको प्रमाणीकरण गरिदिनका लागि प्रमाणीकरण वापत एक सय रुपैयाँ दस्तुर सहित विभाग समक्ष निवेदन दिएमा विभागले निजको नाममा रहेको ऋणपत्रको सम्बन्धमा प्रमाणीकरण गरी दिनेछ । १२. लेखपढ गर्न नजान्ने व्यक्तिले ऋणपत्र खरिद गर्ने तरिका: लेखपढ गर्न नजान्ने व्यक्तिले ऋणपत्र खरिद गर्दा निवेदन साथ आफ्नो एक प्रति फोटो र प्रत्येक ऋणपत्र पिच्छे एक/एक प्रति फोटो सहित दुवै हातको बुढी औंलाको छाप स्पष्ट लगाई विभाग समक्ष निवेदन दिनु पर्नेछ । पहिलो संशोधनद्वारा थप । त्यसरी निवेदन दिने व्यक्तिलाई स्टक प्रमाणपत्र मात्र उपलब्ध गराइनेछ । १३. नाबालकको तर्फबाट संरक्षकले ऋणपत्र खरिद गर्न सक्ने: (१) नाबालकको नाममा ऋणपत्र खरिद गर्न परेमा निजको आमा, बाबु वा निजको संरक्षकले त्यस्तो नाबालकको नाममा ऋणपत्र खरिद गर्न सक्नेछ । (२) उपनियम (१) बमोजिम ऋणपत्र खरिद गर्दा नाबालकको जन्म मिति खुलेको प्रमाणपत्र, त्यस्तो नाबालकको आमा, बाबु वा संरक्षकको नाम, थर, ठेगाना, नागरिकता वा परिचय खुल्ने प्रमाणपत्र निवेदन साथ पेश गर्नु पर्नेछ । (३) उपनियम (१) बमोजिम खरिद भएको ऋणपत्रको साँवा तथा व्याज भुक्तानी नाबालकको हकमा निजको उमेर नपुगेसम्म निजको संरक्षकलाई दिइनेछ । नाबालकको उमेर पुगेपछि निजले उमेर पुगेको प्रमाणपत्र पेश गरेमा त्यस्तो साँवा व्याजको भुक्तानी निजलाई नै दिनुपर्नेछ । १४. अन्य व्यक्ति संरक्षक हुने व्यवस्था: नाबालकको हकमा आमा वा बाबु र बहुलाएको व्यक्तिको हकमा आमा वा बाबु वा पति वा पत्नी नभएको अवस्थामा सो व्यहोरा खुलाई त्यस्तो नाबालक वा बहुलाएको व्यक्तिको हेरचाह गर्ने कुनै व्यक्तिलाई त्यस्तो नाबालक वा बहुलाएको व्यक्तिको ऋणपत्रको सम्बन्धमा संरक्षक हुनको लागि सम्बन्धित स्थानिय निकायको सिफारिसमा जिल्ला प्रशासन कार्यालयले त्यस्तो नाबालक वा बहुलाएको व्यक्तिको निज संरक्षक भएको व्यहोरा प्रमाणित गरिदिएको पत्रको आधारमा विभागले त्यस्तो व्यक्तिलाई संरक्षक धनी रहने गरी व्यवस्था गर्न सक्नेछ । १५. बहुलाएको व्यक्तिको ऋणपत्रको साँवा व्याज भुक्तानी: ऋणपत्रको धनी बहुलाएकोमा त्यस्तो ऋणपत्रको साँवा व्याजको भुक्तानी निजको संरक्षकलाई दिइनेछ । निजको मानसिक अवस्था ठीक भई निजले त्यस्तो ठीक भएको व्यहोरा लेखिएको मेडिकल बोर्डको प्रमाणपत्र पेश गरेमा सो साँवा व्याजको भुक्तानी निजलाई नै दिनुपर्नेछ ।
राष्ट्र ऋण नियमावली २०५९ (National Debt Regulation, 2002)

१५. बहुलाएको व्यक्तिको ऋणपत्रको साँवा व्याज भुक्तानी: ऋणपत्रको धनी बहुलाएकोमा त्यस्तो ऋणपत्रको साँवा व्याजको भुक्तानी निजको संरक्षकलाई दिइनेछ । निजको मानसिक अवस्था ठीक भई निजले त्यस्तो ठीक भएको व्यहोरा लेखिएको मेडिकल बोर्डको प्रमाणपत्र पेश गरेमा सो साँवा व्याजको भुक्तानी निजलाई नै दिनुपर्नेछ । १६. इच्छापत्र बनाउने: धनीले आफ्नो शेषपछि ऋणपत्रको सम्बन्धमा कसैलाई इच्छाउनु परेमा विभागमा निवेदन दिई विभागले अनुसूची-१४ बमोजिमको ढाँचामा इच्छापत्र बनाई दिनेछ र सोही इच्छापत्र बमोजिम विभागले ऋणपत्रको साँवा व्याज भुक्तानी दिनेछ । १७. समितिको गठन: दोस्रो संशोधनद्वारा संशोधित । (१) ऋणपत्र निष्काशन सम्बन्धी कार्य सम्पादन गर्न देहाय सदस्यहरु रहेको एउटा खुला बजार सञ्चालन समिति गठन हुनेछः- । (क) बैङ्कको डेपुटी गभर्नर (राष्ट्र ऋण व्यवस्थापन विभाग हेर्ने) - अध्यक्ष । (ख) अर्थ मन्त्रालयको प्रतिनिधि (राजपत्राङ्कित प्रथम श्रेणी) - सदस्य । (ग) बैङ्कको राष्ट्र ऋण व्यवस्थापन विभागको विभागीय प्रमुख - सदस्य । (घ) बैङ्कको अनुसन्धान विभागको विभागीय प्रमुख - सदस्य । (ङ) बैङ्कको बैङ्क तथा वित्तीय संस्था नियमन विभागको विभागीय प्रमुख - सदस्य । (च) बैङ्कको बैङ्किङ कार्यालयको विभागीय प्रमुख - सदस्य । (छ) बैङ्कको राष्ट्र ऋण व्यवस्थापन विभागको निर्देशक (ट्रेजरी हेर्ने) - सदस्य-सचिव । (२) उपनियम (१) बमोजिमको समितिले आफ्नो बैठकमा आवश्यकता अनुसार विशेषज्ञ वा कर्मचारीलाई आमन्त्रण गर्न सक्नेछ । (३) उपनियम (१) बमोजिम गठित समितिको बैठक सम्बन्धी कार्यविधि समिति आफैले निर्धारण गरे बमोजिम हुनेछ । (४) उपनियम (१) बमोजिम गठित समितिको बैठकमा भाग लिए बापत समितिका सदस्य तथा आमन्त्रित सदस्यले गभर्नरले तोकिदिए बमोजिम बैठक भत्ता पाउनेछन् । १८. समितिको काम, कर्तव्य र अधिकार: (१) समितिको काम, कर्तव्य र अधिकार देहाय बमोजिम हुनेछः- । (क) प्रत्येक आर्थिक वर्षमा उठाइने राष्ट्र ऋण रकमको किटानी सालवसाली राष्ट्र ऋण उठाउने ऐनले गरे पछि त्यस्तो किटानी रकमको सीमाभित्र रही निष्काशन गरिने ट्रेजरी बिलको रकम, निष्काशन हुने समय र भुक्तानी अवधि निर्धारण गर्ने, । (ख) खण्ड (क) बमोजिम निष्काशन गरिने ट्रेजरी बिलको निर्धारण भएपछि बैङ्कले निष्काशन गर्ने ट्रेजरी बिल बिक्रीको लागि बोलपत्र आह्वान गर्ने, पहिले मोल तोकी बिक्री गर्ने वा ब्याज तोकी बिक्री गर्ने कुराको यकिन गर्ने, । (ग) ट्रेजरी बिल बाहेक अन्य सबै ऋणपत्रको हकमा ऋणपत्रको किसिम, रकम, निष्काशन हुने समय, ब्याजदर र भुक्तानी अवधि लगायतका अन्य आवश्यक कुराहरूको सम्बन्धमा नेपाल सरकार, अर्थ मन्त्रालय समक्ष सिफारिस गर्ने, । (घ) ऋणपत्रका सम्बन्धमा अन्य आवश्यक काम कारवाही गर्ने । (२) उपनियम (१) बमोजिमको काम, कर्तव्य र अधिकार कार्यान्वयन गर्ने सम्बन्धमा समितिले आवश्यकता अनुसार ऋणपत्रसँग सम्बन्धित विशेषज्ञ र प्राविधिकहरु रहेको उपसमिति गठन गर्न सक्नेछ । यसरी गठन गरिएको उपसमितिको काम, कर्तव्य, अधिकार तथा कार्यविधि समितिले तोके बमोजिम हुनेछ । (३) उपनियम (२) बमोजिमको गठित उपसमितिको बैठकमा भाग लिए बापत सो उपसमितिका सदस्यले गभर्नरले तोकिदिए बमोजिमको बैठक भत्ता पाउने छन् ।